2018. március 7-én, szerdán 15.45-kor a Díszteremben kerül sor

**AZ ALVÓ**

című darab bemutatójára, amelyet

**Arthur Rimbaud**

„A völgy alvója” című verse ihletett.

**Ötlet és rendezés:**

**Lucile André és Orianne Campion**

1870-ben Arthur Rimbaud egy valós élményéből merített ihletet „A völgy alvója” megírásához. Kamaszként egy a családi fészekből történt szökése alkalmával egy élettelen testre talált, amely mintha aludt volna. A fiatal katona holtteste inspirálta tehát a vers megszületését, a vers alaphelyzete pedig a Compagnie des Tropes csapatát, amely a kortárs tánc műfaját és a bohóc karaktert vegyítve dolgozza fel a különös találkozást élő és élettelen között.

Mi történne, ha napjainkban találna rá valaki az „alvó”-ra? Ki lenne ő? Hogyan reagálnánk rá? Napjaink geopolitikai, gazdasági aktualitása legitimálja a kérdésfeltevést, hiszen egyre többen kényszerülnek az utcán élni, akár egyéni életük csődje, akár a migrációs krízis okán.  
Bármelyikünk találkozhat tehát az „alvó”-val, őt felébreszteni pedig egyenlő a saját félelmeinkkel és individualizmusunkkal való szembenézéssel, az emberi szenvedésről és a humánumról való gondolkodással.

**Az szöveg nélküli előadás a magyarországi frankofón hét keretében valósul meg.**

Minden érdeklődőt szeretettel hívunk és várunk!